
INTRODUCTIO. 


Parisiensis  medicinae  Facultas,  in  anni  millesimi  octin- 
gentesimi vigesimi  sexti  concursu,  sectioni  chirurgicae, 
primum  hanc  questionem  competitoribus  omnibus  pro- 
posuit , quinque  horis  , et  in  secreto  concilio , conlicien- 
dam  : De  colli  fejnoius  structura , usu , fractura , et  de  istius 
morbi  curatione.  Secundum  publice  disserendum  mihi  fuit^ 
de  sequenti  C[uaestione  : Tracer  lliistoire  du  cancer  des  ma- 
melles,  et  son  traitement.  Nunc  , tertiam  et  ultimam  quaestio- 
nem de  luxationibus  humeri  disputare  debeo,  quae,  ut  insti- 
tuta , de  cancro  praelectio  , in  duas  partes  dividenda  est : 
priori  quod  recentiores  in  hac  quaestione  compertum  ha- 
bent ; posteriori  autem  , quidquid  , apud  veteres  unius  cu- 
jusque  seculi  scriptores  de  ista  occurrit , exponam. 

DE  LUXATIONIBUS  HUMEBI. 


PARS  PRIMA. 


AN  ATOMI  A. 


§ I. 

Constant  scapulae  ex  ossibus  scapularum  proprii;  dictis  , extrema 
parte  externae  clavis  , tandem  humeri  capite.  Quae  ossa,  in  naturali 
situ  , musculis  continentur , scapulae  formam  normalem  constituen- 
tibus. 

§11. 

Primum,  acromii  apophysis  cum  clavicula,  articulatione  fer^  plana, 
ligamentoque  acroinio-claviculari  superiori  infcriorique  , conjuncta 
est.  Caeteium  clavicula  in  loco  suo  musculis  continetur  ; scilicet 
magno  pectorali,  deltoide  , sterno-clavio-mastoidiano  , scaleno  an- 
teriori posteriorique  , sub-claviculari , magno  denticulato  , denique 
ligamento  anteriori  articulationis  sterno-clavicularis,  ligamento  costo- 
claviculari in  regione  sternali,  ligamento  coraco-claviculari in  regione 
scapulari  , etc. 

§ III. 

Sic  clavicula  conjuncta  ligamentis  cum  sterno  ossibusque  scapu- 
larum  , deinde  sicut  suspensa  est  musculis,  quibus  simul  in  partem 
s uperiorem  et  inferiorem  altrabilur,  ita  ut  in  regione  media  istorum 
m usculorum  constanter  resideat. 


( 6 j 

Similia  sunt  scapularum  firmamenta,  nemp6  inveniuntur,  in  ante- 
riori regione , musculus  pectoralis  minor  , magnus  denticulatus ; in 
externa , deltoides  et  pars  externa  bicipitis  ; in  posteriori  , angularis 
omoplatis  , trapezus , rhomboides  ; denique  , in  interna , triceps  bra- 
chialis, 

§ IV. 

Scapularum  ossa  sic  confirmata,  accipiunt  humeri  caput,  in  articu- 
tione  sua  glenoidali , quae  partibus  duris  , mollibusque  proximis  , in 
cotyloidalem  fer^  cavitatem  transmutatur  : nam , i acromium  cum 
clavicula  conjunctum  ; 2“.  ligamentum  acromio-coracoidion , inter- 
vallum quod  apophysim  acromialem  a coracoidio  dividit , vinculo 
conjungens  , quodam  quasi  fornice , humeri  caput  excipiunt. 

§ V. 

Sic  humeri  caput  in  situ  suo , maxime  tamen  mobile  , continetur  : 
primum , parte  bicipitis  externa  , quae  vagina  propria  circumdata  in 
humeri  articulationem  penetrat  , deinde  in  duas  partes  dividitur  , et 
orae  glenoidalis  cavitatis  adhaeret  , quae  hoc  modo  cavior  fit  ; secun- 
dum, articularis  capsula  maximi,  relaxata  hanc  articulationem  vestit ; 
tertium,  musculus  sub-scapularius,  humeri  tuberculis  adhaerens,  bra- 
chium, partem  versus  corporis  anteriorem,  semi-rotatione,  attrahere 
tendit , dum  musculus  super-spinalis  et  sub-spinalis  , parvusque 
rotundus  , magno  humeri  tuberi  coaptati  , contraria  rotatione  , 
caput  humeri  abducentes  , id  cogunt , in  linea  articulationis  media  , 
id  est  in  naturali  situ  , permanere  : quartum  denique , musculus 
deltoides  in  regionem  articulationis  mediam  et  superiorem  , hu- 
merum adducit ; sed,  in  hoc  loco,  humeri  caput,  in  cavitate  scapuli 
glenoidali , quae  cotyloidea  facta  est , fulcrum  ingens  invenit. 

§ VI. 

His  ita  compositis,  omnia  concurrunt  in  humeri  articulatione, 
ut  et  firmitas  , et  motuum  facilis  habilitas  existant. 


[ 1 ) . 


PHYSIOLOGIA. 

/ 

§ YII. 

Plane  demonstratum  est  humeri  articulationem , in  parte  superiore 
tantum  , praesidium  validum  habere , dum  in  lateribus  et  in  infe- 
riore parte,  omni  praesidio,  praeter  musculorum  contractionem,  des- 
tituta est ; quod  praesidium  , in  stante  homine  , recta  linea  vergit ; 
itaque  brachium  validissimum  solummodo  videtur  quotiescumque 
onus  sublevat.  Quod  si  alio  quovis  modo  movendum  sit , necesse 
est  ut  fulcrum  inveniat  in  musculis  , qui  illud  trunco  alligant ; 
scilicet  in  musculo  pectorali  majori  , et  in  rotundo  magno  (i). 
Tunc  quidem  non  desinit  humerus  tertii  ordinis  vectis  videri , sed 
modo  fer^  inverso  (2)  ; ita  ut  fulcrum  potentiaque  in  eodem  loco  , 
nemp6  parte  brachii  mediana , conveniant , firmenturque  vi  mus- 
culorum sub  - scapularii , super  - spinosi , sub  - spinosi  , parvique 
rotundi;  denique  resistentia  tunc  in  debilitate  articularis  capsulae  exer- 
cetur. Quae  cert6  capsula  nimis  debilis  esset , nisi  vagina  tendinis  mus- 
culi bicipitalis,  in  semi- canali  bicipitali  tendinem  hujusce  musculi 
magna  vi  retineret,  capitique  humeri,  novum  quasi  centrum  motus 
praeberet.  Quod  rursus,  firmitatem  alteram  motus,  in  camera  acromii 
claviculaeque  junctionis  , ligamentique  acromii- coracoidis  , invenit. 
Quo  ultimo  praesidio  deficiente  , frequentiores  adhuc  essent  luxa- 
tiones brachii , quotiescumque  ictus  gravis  in  articulationem  inci- 
dens , humeri  caput  anteriorem  versus  vel  posteriorem  corporis 
partem  impelleret , sive  musculi  hinc  magnus  - pectoralis  et  sub- 
scapularius  , inde  super-spinosus , sub-spinosus  et  parvus-rotundus , 
denique  tendo  partis  externae  musculi  bicipitalis  , illud  in  regione 
articulationis  mediana  non  continerent. 


(1)  Cl.  professor  Boyer  eamdem  observationem,  alio  tamen  respectu  , fecit. 
Vide  Malad.  des  os , t.  2 , p.  19,  81,82,  pubi,  par  AI.  Richerand. 

(2)  Lib.  laud. , p.  82. 

S VIII. 

Luxatio  autem  partis  articulationis  inferioris  fer^  satis  explicatur 
ipsa  articulationis  structura,  quae  a parte  anteriore  ad  posteriorem, 
obliqua  est.  Igitur, quotiescumque  brachium  extendimus, ita  ut  mus- 
culus deltoides  contrahatur,  haec  luxatio  , vel  levi  causa , fieri  potest. 

S IX. 

Non  mihi  in  animo  est,  in  alias  conquisitiones  physiologicas  evagari, 
quae  caetenim , fere  omnes , confectae  sunt ; itaque  in  inscriptione 
thesis  meae  permaneo. 

PATHOLOGIA. 

§ X. 

Recepta  luxationum  divisio,  prout  perfectae  vel  minores  sunt,  non 
hic  applicanda  est,  quod  ex  structura  cavitatis  glenoidalis  scapuli  satis 
compertum  est.  .^am  statim  ut  vis  quaelibet,  humeri  caput  ex  articula- 
tione sua  expulit,  fit  luxatio.  Attamen  utemur  recepta  causarum  divi- 
sione , quae  omnibus  luxationibus  communes  sunt.  Enimvero , ciim 
cessat  in  articulatione  mutua  ossium  coaptatio,  hoc  vel  ex  causis  in- 
ternis, vel  externis , originem  trahit. 

§ XI. 

Omnis  externus  impetus,  sive  corporis  lapsus,  sive  corporis  con- 
tundentis ictus,  in  humeri  articulationem  directus,  si  vehemens 
sit,  luxationem  producere  tendit,  quotiescumque  brachium  est  in 
situ,  de  quo  in  § VII  loquutus  sum;  praecipueque  si  musculi  labo- 
rent morbis  de  quibus  infra  disseram.  Quae  luxatio  fieri  potest  cum 
fractura  vel  sine  fractura. 

S XII. 


Plan^  cognitae  sunt  membrorum  sicut  musculorum  resolutiones. 
Quotidiana  experientia  capsularum  articulationum  resolutiones  os- 
tendit (i).  Itaque  externa  vis,  sicut  jam  dixi,  internaque  vis , scilicet 
convulsio  (2) , luxationi  originem  dare  possunt. 

§ XIII. 

Ergo , humeri  luxationum  duo  genera  sunt  : priores  comitari  pos- 
sunt omnia  symptomata  contusorum  vulnerum ; posteriores  absque 
laesione  ulla  producuntur,  possuntque  eadem  causa,  qua  producta? 
fuerunt,  restitui. 

§ XIV. 

Statim  ut  fit  luxatio,  sequentia  signa  oriuntur  : brachii  immobili- 
tas; dolor,  si  brachio  uti  aeger  velit;  deformatio  atque  productio 
membri ; directionis  membri  mutatio ; musculi  deltoidis  scapulaeque 
depressio;  und^  evenit  ut  apophysis  acromii  et  extrema  pars  externa 
' claviculae  promineant.  Si  scapulum  accurati  inspicias  , cavitatem  gle- 
noidalem vacuam  esse  apparebit.  Plerumqu6  satis  est , si  deltois  de- 
pressus sit  acromionque  promineat,  ad  humeri  luxationem  chirur- 
gico denuntiandam  ; sed  , ut  ea  signa  in  errorem  non  inducant , ne- 
cesse  est,  ut  sensus  oculorum  tactusque,  diuturnissima  et  accurata 
institutione  , periti  facti  sint. 

Caeterum  agnovisse  non  satis  est  humeri  luxationem  factam  , de- 
bemus etiam  plan6  scire,  an  humeri  caput  partem  articulationis  ante- 
riorem , vel  posteriorem  , vel  inferiorem  occupet , ad  luxationis  re- 
ductionem recte  dirigendam. 


(1)  Cl.  professor  Boyer,  lib.  laud.,  p.  17  et  18. 
(a)  IMd. , p.  ao. 

§ XIV. 

Facillimi  dignoscuntur  humeri  luxationes  in  regione  articulationis 
inferiori ; nam  tegumentis  et  pinguedine  tantum , humeri  caput  tex- 
tum est . Igitur  peritus  chirurgus , hoc  loco , corpus  praeter  naturam 
rotundum  tactu  detegit,  quod  sufficit  ; tunc  membrum  longius 
factum,  permanet  tamen  in  naturali  situ. 

Si  tumor  in  axilla  sit , humeri  caput  tactu  non  inveniri  potest. 
Itaque,  cum  nulla  signa  alteram  luxationem  denuntient , luxationem 
infra  sitam  esse  oportet.  Tunc  humeri  caput  juxta  partem  superiorem 
tricipitis  brachialis  situm  est ; omnes  fer^  musculi , qui  articulationem 
circumdant , vel  tensi  , vel  torti  sunt  ; qua  extensione  torsioneque 
disrumpi  possunt  et  musculi  et  nervi , sicut  circumflexus  ; quod 
aliquoties  gravissimum  est  (i). 

§ XV. ' 

At  si  in  ordinandis  humeri  luxationibus , ut  quaedam  frequentiores 
sunt , ita  illas  priores  adscribamus , post  luxationem  in  alae  inferioris 
parte,  de  luxatione  quae  in  anteriore  fit , loquendum ; nam  musculus 
pectoralis  magnus,  musculo  rotundo  magno  valentior  est  ( § VII ). 
Quod  ad  symptomata  hujusce  luxationis  pertinet , facili  compertum 
est,  omnibus  symptomatibus  quae  supra  enumeravimus  § XIV,  haec 
addenda  esse  ; scilicet  alterationem  partis  inferioris  brachii,  regionem 
versus  corporis  posteriorem,  membrique  retractionem.  Sed  omnia  si- 
gna istius  luxationis,  ciim  ita  simplex  est,  non  evidentissime  appareant. 
Itaque  debet  tunc  chirurgus  accurate  articulationem  perscrutari , 
nam  humeri  articulatio  j quae  absque  tumiditate  est , formam  nor- 


(2)  Cl.  professor  Boycr^Mh.  laud. , p.  85. 

malem  aliquoties  servatj  quia  musculus  super-scapularius,  non  distans 
a scapuli  articulatione  , caput  humeri  retinet.  Aliquoties  etiam  caput 
humeri  sub  musculo  scapulari  omnino  fer^  absconditur  (i).  Itaque 
cavendum  ne,  haec  luxatio  negligatur  , quae  circa  quindeciinum  diem 
gravior  fieret ; tunc  enim  evidentem  simul  et  insanabilem  eam  volunt. 
Gaeterum  non  gravis  videtur  luxatio , quamvis  plexus  brachialis  forsan 
contusus  fuerit  (2). 

XVI. 

Dubitatum  est  an  humeri  luxationes  in  posteriore  scapuli  regione 
fieri  possint  (3).  Cum  tamen  glenoidalis  cavitas  obliqua  sit,  regionem 
versus  corporis  posteriorem,  haec  luxatio  plane  facilis.  Nonne  vero 
possibile  est  caput  humeri , ubi  facta  est  haec  luxatio  , ad  inferiorem 
alae  regionem  latusque  posterius  tricipitis  brachialis , repenti  descen- 
dere ? 


§ XVII. 

^ Ad  humeri  luxationem  accedunt  duplicis  generis  symptomata  : 
1 . quae  ad  cutem  , musculos , vasa  , nervosque  ; 2".  quae  ad  ossa 
integra  vel  fracta  pertinent. 

§ XVIII. 

Cutis  tumiditas,  ecchymosisque,  semper  levia  sunt.  Vasorum  laceratio 
gravissima  aliquando  potest  fieri,  ut  id  pluribus  exemplis  comproba- 


( 1)  Lib.  laud. , p.  94. 

(2)  Ihid.  , p.  37. 

(3)  Ihid.,  p.  78,  97. 


( »2  ) 

Tit  J L.  Petit  (i).  Nervorum  contusio  frequenter  sine  ullo  perr- 
culo  est,  aliquoties  paralysis  eam  sequitur  (2). 

Caput  humeri  cum  absconditur  sub  cavitate  sub-spinali , mus- 
culum sub-spinalem  potest  rumpere  , et  , attritis  illius  fibris  , se 
inserere  (3).  Potest  etiam  penetrare-sub  claviculam  , non  sine  ingenti 
partium  mollium  perturbatione  ( 4 ) • Denique  fractura  capitis 
humeri,  quam  ankylosis  sequi  potest  (5),  caries,  necrosisque  , etc.  , 
ad  luxationes  quoque  accedunt. 

Hsec  fere  ante  reductionem  accidunt ; sed  post  reductionem  potest 
articularis  capsula  humeri  caput  non  vest  re  , sed  implicata  inter 
illud  et  cavitatem  glenoidalem  contineri  (6). 

Quod  ad  oedema  (7)  pertinet,  Desaultid  nunquam,  nisi  in  luxatio- 
nibus veteribus  , oriri  vidit.  Emphysema  (8)  denique  aliquoties,  post 
luxationis  reductionem  , advenit. 


(1)  Trait^  des  maladies  des  os,  par  J.  L.  Petit;  Paris,  in-12,  f.  1. 

(2)  Cl.  Boyer  i lib.  laud.,  t.  2,  p.  85,  99.  — J.  L.  Petit,  lib.  laud. , 
p.  179.  — OEuvres  cbirurgicales  de  Desauit , publices  Xav.  Bichat,  p.  356. 

(3)  Precis  ^I^meutaire  des  maladies  r^put^es  cbirurgicales , par  J.  Delpeeh  ; 
Paris,  1816,  t.  3,  p.  72. 

(4)  Desauit,  t.  1 , lib.  laud.  , p.  55o.  — Cl.  Boyer,  lib.  laud.  , t.  2 , 
p.  95,96. 

(5)  J.  L.  Petit,  lib.  laud.,  t.  i,  p.  179 

(6)  Desauit , lib.  laud. , p.  349  > 

(7)  Desauit,  lib.  laud. , t.  1 , p.  354. 

• (8)  Desauit,  lib.  laud.  , t.  1 , p^  378. 

ANATOMIA  PATHOLOGICA. 

§ XIX. 

Non  fieri  potest  luxatio,  sinh  capsulae  articularis  ruptura  , nisi 
musculorum  et  ligamentorum  resolutio  oriatur. 

§ XX. 

Quotiescumque  luxatio  non  reducitur , articulatio  praeter  naturam 
formatur  , caputque  humeri  decrescit , veliiti  quadam  atrophia  vel 
absorptione  ; denique  membrum  fit  fer^  imbecille  (i)< 

§ XXL 

Quo  tempore  debet  humeri  reductio  fieri,  ut  bene  vertat? 

Ut  solvatur  haec  quaestio , oportet  lacerationem  capsulae  articula- 
tionis comparare  cum  tegumentorum  vulneribus , quae  , propter  con- 
tusionem , agglutinari  non  possunt.  Namque  in  primo  , secundo  , 
tertio  vel  quarto  die  intumescunt , et  secretio  fere  lymphatica  pro- 
ducitur. In  quinto  , sexto  , septimo  , octavo  , nonoque  , quidquid 
satis  laesum  est  ad  vitam  non  recuperandam, gangrena  quadam  ejicitur, 
dum  materia  plastica  in  vulnus  affluit , quae  partium  mollium  ejec- 
tarum locum  occupet : deinde  cicatrix  incipit. 

Ergo  , post  quintum  et  decimum  diem , reductio  magis  magisque 
difficilis  esse  debet.  Putat  Cl.  Boyer  luxationem  illam  , post  elap- 
sum mensem  , insanabilem  esse  (2) ; Desault  autem  reductionem 


(1)  Cl.  professor  Boyer,  lib.  laud. , p.  r>g.  — Essai  ,sur  l’anatomie  patholo- 
gique  en  gf^n^ral , et  sur  les  Iransformations  et  productions  organiques  e» 
particulier,  pAr  Jcait  Cruveithier;  Paris,  1816,  t.  i , p.  571-374- 
(9.)  Cl.  Boyer,  lib.  laud.  y t.  a,  p.  34- 

yel  post  tertium  mensem  tentatam  , perfecit  (i).  Bonum  esset  cap- 
sulae articularis  statum  post  luxationes  veteres  notare  ; quod  vult 
professor  Cruveilkicr  (2),  ut  certo  constaret , quo  demum  tempore, 
reductio  fieri  possit ; sed  hoc'  observare  nemini  contigit. 

THE  RAPE  IA. 

§ XXII. 

Humeri  luxatio  duo  simul  auxiliorum  genera  , ut  reducatur,  de- 
siderat : 1®.  contra-extensionem , 2®.  extensionem. 

§ XXIII. 

Contra-ex tensio  cum  fascia  valida  brevique  fieri  debet , quae  firma 
atque  immobilis  praecipui  sit. 

Haec  fascia  pectus  aegri  nudum  semel  circumdat  , ita  ut  pars  ejus 
media,  cavitati  axillae  applicetur,  dum  extremae  duae  partes  in  loco  im- 
mobili, sicut  dixi,  alligatae  sunt.  In  parte  media  interiore  fasciae,  situs  est 
pulvillus  sub-durus,  qui  axillae  cavitatem  omnino  impleat.  Quae  fascia, 
ciim  ab  aegra  axilla , ad  sanum  scapulum  obliqui  directa  sit , deindd 
firma  sede  , ut  supra  dictum  est , alligatur  , dum  sedet  aeger. 

§ XXIV. 

Fit  extensio  per  ministrorum  manus  , qui  fasciam  in  carpi  regione 
illigatam  totis  viribus  ad  se  attrahunt. 


(1)  DesauU,  lib.  laiid.  , t.  1 , p.  374- 

(3)  Cl.  professor  Cruveilhier , lib.  laud. , t.  1 , p.  53. 


% 

§ XXV. 

Hoc  modo  chirurgus  utitur  contra-extensione  , extensioneque , ad 
ossa  coaptanda  : scilicet  membrum  jubet , prope  secundum  claviculae 
directionem  , continuo  ac  sensim  extendi  , usque  dum  musculi , 
salis  relaxati  sint  ut  b umeri  caput  facile  in  naturalem  situm  reponi 
possit.  Sed  statim  , ut  putat  chirurgicus  , satis  extensos  esse  mus- 
culos, ut  caput  humeri  hac  extensione  in  lineam  normalem  adductum 
sit,  tum  jubet  ministris  brachium,  sin^  ulla  laxatione,  adversus  terram 
subito  dirigere , dum  statim , manibus  suis  accurate  locatis,  sub  collo 
capitis  humeri,  omnem  vim  extensionis,  et  contra-exsensionis  in  vectem 
primi  ordinis  convertit.  Ipse  vero  alloquio  aegri  anim  um  distrahere  labo- 
rat, ne  forte  attentione  omni , in  operatione  defixa  , contra  medican- 
ti um  conatus  enitatur  voluntas  (i).  Sic  humeri  reductio  , cum  sonitu 
quodam  vel  sine  sonitu  fit,  membrumque  motum  suum  recuperat, 

§ XXVI. 

Reductionem  humeri  luxationis  , in  casu  maximi  simplici  , des- 
cripsi. l\am  , ut  luxatio  aliquoties  incerta  est  propter  tumiditatem  , 
ita  reductio  obscura  fit.  Desunt  tunc  omnia  praecepta , et  chirurgicus 
in  experientia  sua  omnia  invenire  debet. 


§ XXVII. 

Post  luxationis  reductionem,  tertium  remedium  articula! ionis  lace- 
ratio postulat. 


(i)  Cl.  professor  Cruveiihier , t.  i , p.  5a. 

Omnia  symptomata,  dum  partes  in  situ  naturali  collocatae  sunt , 
resolvuntur  ; attamen  primum  emollientia , aliquoties  sanguinis 
emissio  , si  vasa  repleta  eam  postulant,  adhibenda  sunt ; secundum, 
emollientia,  cum  resolventia  immixta  , sunt  applicanda  , etc. 

Necessarium  est  ut  aeger  humerum  non  moveat  : caeterum  dolor 
ab  omni  motu  , fere  usque  ad  decimum  vel  ad  quintum  et  decimum 
diem  , eum  avertit. 


§ XXVIII. 

Haec  est  therapeia  luxationum  , vi  externa  ortarum , ad  articula- 
tiones reducendas.  Quae  ex  musculorum  resolutione  vel  ex  convulsio- 
nibus originem  trahunt  ( § XXXVI)  , aliam  therapeiatn  externam 
internamque , post  reductionem  factam  , postulant , ne  rursus  fiant. 
Sed  causae  resolutionum  nervorum,  sicut  convulsionum,  numerosae 
sunt ; ita  varia  et  multiplex  earum  curatio  ; itaque  longiori  sermone 
quam  haec  thesis  recipit  exponenda  esset.  ■ 

Nunc  vero  , ut  fascia  ferfc  inutilis  est  ad  vitandum  ne  luxatio  rursus 
oriatur , ciim  vi  externa  facta  est , ita  in  luxationibus  quae  accidunt 
membrorum  resolutione , vel  post  convulsiones , fascia  accurate  ap- 
plicari debet. 

PARS  SECUNDA. 


HISTORIA. 

§ XXIX. 

Parum  est,  in  omni  quaestione,  plane  scire  quod  usu  hodierno 
comprobatum  est.  Nam , nisi  accurati  quidquid  in  singulis  aetatibus 
excogitatum  fuerit , recognoverit  aliquis  , periculum  est  ne  , dum 
nova  invenisse  arbitratur , inventa  priiis  et  a veteribus  jampridem 
explosa  , tantum  renovet. 

§ XXX. 

Unum  tantum  genus  humeri  luxationis  , in  operibus  Hippocratis 
invenitur,  quorum  haec  verba  sunt  : « Humeri  articulum  uno  modo  , 
« in  alam  videlicet , excidere  vidi ; nunquam  autem  in  superiorem 
t aut  exteriorem  partem  , non  tamen  excidat  nec  ne  contenderim , 
t lic^t  de  eo  aliquid  dicere  possim.  Yerum  neque  in  priorem  partem 
« nunquam  vidi  , nec  excidere  posse  existimo  (i).  » 

Deinde  varios  modos  , quibus  utebantur  suae  aetatis  chirurgici , 


(i)  De  articulis. 

ad  luxationes  reducendas  exponit  : « Optimus  xero  ille  est , qui  pos- 
« tremus  paulo  post  adscribetur.  » 

1°.  Reducebatur  humeri  luxatio,  a chirurgico  tantum  , sine  minis- 
trorum auxilio , vel  humeri  aegri  partem  imam  in  pectore  ejus  appli- 
cando, statim que  humeri  caput  in  glenoidalem  cavitatem  impellendo, 
vel  cum  quodam  rotationis  motu  : « Hic  reponendi  modus  , cum  su- 
« periore,  non  sunt  secundum  naturam  ».  Nam  vectem  tertii  ordi- 
nis imitantur. 

I 

2°.  « Al  qui  calce  reponere  tentant,  ii  prope  ad  naturalem  repositionem 
« accedunt.  Homine  quidem  humi  supino  reclinato  , eum  qui  reponit 
« humi  sedere,  quam  in  partem  articulus  exciderit,  oportet;  deinde 
« affecta  manu  suis  manibus  apprehensa,  eam  extendere  , calce  vero 
• sub  alam  immisso  , dextro  quidem  in  dextram,  sinistro  in  sinistram 
« in  contrariam  partem  impellere.  In  alae  cavum  autem  immitti  ro- 
« tundum  aliquid  , quod  congruat,  debet.  Quam  ad  rem  maximi 
« accommodatae  sunt  parvae  admodum  pilae  ac  durae  , quales  multae 
« ^ corio  sui  assolent.  Nisi  enim  quid  tale  indatur  , ad  brachii  caput 
« calx  pervenire  nequit.  Mauu  quippe  extensa  ala  cavatur , tendinibus 
« hinc  et  inde  alam  adversam  inter  se  contingentibus.  Alius  vero 
« ab  altera  ejus  qui  extenditur  parte  considens,  hominem  ad  integrum 
« humerum  contineat,  ut  ne  dum  manus  affecta  in  diversum  tenditur, 
« corpus  circumdatur.  Demiim  habenam  mollem  justee  latitudinis  quee 
€ pilam  svb  alam  impositam  circumeat  et  contineat  ^ utroque  capite 
« prehensam  , quidam  supra  caput  ejus  qui  extenditur  sedens  , et  os 
« summi  humeri  p( de  calcans  j m diversum  contendat.  » 

Haec  est  igitur  origo  contra-extensionis  et  extensionis.  Quae  methodus 
a nostra  curandi  ratione  , hoc  tantum  differt,  quod  Hippocratis  aetate 
brachium  corpori  prope  applicatum,  quod  vectem  tertii  ordinis  efficit, 
extendebatur ; nunc  autem  extenditur  apertum  in  anguli  fer6  recti  la- 
titudinem , quod  vectem  primi  ordinis  simulat. 

3“.  « Quinetiam  qui  pistillo  in  suam  sedem  compellunt , prope 
« ad  naturalem  reponendi  modum  accedunt.  » Hi  enim  pistillo  , ut 
reliqui  calce  , utuntur.  Qui  modus  vitiosus  est , quamvis  de  hoc 

ita,  laudato  loco,  scriptum  inveniamus  : « Hic  repositionis  modus  fer^ 
« secundum  naturam  est  ^ et  recondere  articulum  , si  probe  appa- 
« retur , potest.  » 

4".  Similiter  scala  lignea  , quae  diu  in  usu  fuit , nunc  nunquam 
adhibetur. 

5".  Ferula  crassa  fasciis  induta  , brachio  in  situ  horizontali  ad  li- 
bellam respondente  alligatur,  dum  tigillo  stanti  et  internam  axillae 
partem  attingenti  imposita,  vectem  primi  ordinis  simulat.  Hic  ultimus 
et  optimus  reductionis  modus  ab  Hippocrate  repertus  fuit.  Certd 
valentissimus  est,  sed  non  sine  periculo,  propter  amissionem  virium, 
quae  musculorum  extensionem  primariam  producunt, 

S XXXI. 

Celsus j in  primo  seculo,  agnovit  humerum  in  alam,  vel  in  partem 
inferiorem  excidere ; sed  nullo  modo  locutus  est  de  luxatione  in  regione 
corporis  posteriori.  Hoc  vero  de  reductione  subjecit  : « Satis  est,  in- 
« quit , collocare  corpus  in  sedili ; et  ex  duobus  ministris  alteri  impe- 
« rare  ut  caput  lati  scapularum  ossis  leniter  reducat ; alteri  ut  bra- 
€ chium  extendat  : ipsum  posteriore  parte  residentem  manum  sub 
« ala  ejus  conjicere,  simulque  et  illa  os,  et  altera  manu  brachium 
« ejus  ad  latus  impellere  (i).  » Tunc  extensio  contra que-extensio 
valentiores  essent , si  posterior  in  loco  immobili  fulcrum  inveniret. 
Nam  fit  reductio , brachio  in  latitudinem  recti  anguli  aperto.  Postea 
vero  memoravit  Celsus  ^ quintum  modum  quo  usus  est  Hippocratis 
ad  luxationes  reponendas. 

§ XXXII. 

Nihil  reperire  est  in  secundo  seculo,  praeter  amplum  commenta- 


(i)  A.  C.  Celsi  de  Medicind,  lib.  8,  cap.  i6;  Parisiis,  i8‘26,p.  5ii. 

rium  quo  Galenus  methodum  Hippocratis  exposuit  (i)  et  quibusdam 
inventis  adauxit  (2). 

§ XXXIII. 

Quinto  autem  Oribazius  (5)  , Paulus  Mginetus  (4),  Actiusque  (5) 
fer^  Galeni  exemplum  secuti,  de  modis  reducendi  luxationes  tantum 
locuti  sunt. 

XXXIV. 

i 

Arabes,  qui  decimo  seculo  floruerunt,  multam  operam  in  commen- 
tandis Graecorum  scriptis  consumpserunt.  Nihil  tamen  Avicennus  de 
luxationibus  retulit.  A Ibucasis  autem  haec  tantum  : « Quum  ergo 
« accidit  alicui  dislocatio  , tunc  oportet  statim  ad  reductionem  ejus 
« festinare,  neque  tardet  eam  omnino.  Nam  si  tardatur  apostumatur 
« locus,  et  fit  difficilis  reductio  dislocationis;  propter  illud  non  opor- 
« tet  ut  moveatur  neque  tendatur,  si  apostuma  accideret  (6).  » 

§ XXXV. 

J.  De  Vigo  in  decimo  et  quarto  seculo,  ciim  clarissimos  Haliabas 
et  Lanfranc  commemorans , locutus  sit  de  quibusdam  luxationibus , 


(1)  Galen.  lib.,  sept.  class. ; Veniliis,  apud  Juntas,  iSaS,  in-fol. , p.  223  D. 

(2)  Sept.  class.  , p.  253  , 254,  255. 

(3)  Med.  art.  prine.,  ed.  Henr.  Steph.,  p.  176,  igj. 

(4)  Lib.  laud.,  p.  6o3. 

(5)  Ibid.  , p.  73 1. 

{&}Albucasis  Methodus  medendi;  Basileae,  in-4%  per  Henricum  Petrum, 
p.  218. 

nihil  tamen  de  luxatione  humeri  (i).  F ranco  autem  pauca  admodum 
de  illis,  Celsi  verba  laudans,  retulit. 

§ XXXVI. 

Omni  veterum  doctrina  instructus,  A.  Paretis  machinas  hippocra- 
ticas  a Galeno  figuratas , reprcsentavit , atque  in  iconibus  suis  fere 
perfecit , primusque  ambis  hippocratici  figuram  dedit. 

Pareus  luxationem  , posteriorem  versus  corporis  partem  , facile  ad- 
misHt , sed  raro  admodum,  tiim  illam,  tum  caeteras  observavit , quod 
his  verbis  declarat  : « De  ma  part , je  proteste  n’en  avoir  jamais  vu 
« qu’une  seule  en  une  jeune  fille  qui,  se  voulant  sauver  de  sa  de- 
V meure , se  jela  d’une  fenestre  en  terre  , et  tomba  sur  le  coulde  , dont 
« elle  se  fit  luxation  en  la  partie  anterieure  de  T^paule  (2).  » Denique 
apud  eum  prima  mentio  fit  machinae  moufjle  dictae  , quae  hodie  vel 
perniciosa,  vel  saltam  inutilis  videtur. 

'Persuasum  habebat  Pigrqy  luxationem  humeri,  sine  ruptura  cap- 
sulae articulationis , fieri  posse.  Rursus  autem  succurrit  mihi  in  men- 
tem Aelium  j et  Paulum  Mginetum,  istam  articulorum  relaxationem 
memoravisse  , contra  quam  medicamina  tantum  prescripserunt  (3). 
Denique  Desault  et  Cl.  Boyer  plurima  istius  affectionis  exempla  attu- 
lerunt (4).  Quae  certe  luxationes,  propter  resolutionem  capsulae  arti- 
culariae niusculorumque  articulationis  brachii , accidunt , et  secun- 
darim vocandae  sunt.  Caeleium  Pigray  luxationem  anteriorem , poste- 
riorem interioremque  admisit  (5). 


(1)  De  Vigo,  en  francais,  i54a,  p.  333. 

(2)  A.  Par6,  in-fol. , p.  36o,  566,  ed.  Lugduni,  i65a. 

(3)  Edit.  Henr.  Steph. , in-fol.,  p.  ^3i. 

(4)  Desault,  lib.  laud.,  v.  1,  p.  349.  — Cl.  Boyer  , lib.  laud.,  v.  2,  p.  17-18. 

(5)  Pigray,  in-12,  <id.  de  Lyon  , 1628,  p.  446-447* 

§ XXXVII. 

Quaestionem  hanc  non  attigerunt  decimi  et  septimi  seculi  scrip- 
tores; wdim  F abricius  ab  A quapendente  tantum  memoravit  quod  in 
scriptis  Hippocratis  invenitur;  M.  A.  Severinus  breviter  disseruit  de 
luxationibus,  quatuor  genera  earum  referens;  denique  Fabricius  Hil- 
danus  earum  ne  mentionem  quidem  fecit. 

§ XXXVIII. 

Hactenus  quaecumque  de  luxatione  humeri  vel  de  curatione  ejus 
invenimus,  ad  Hippocratem  fer^  referenda  sunt.  Nunc  autem  ciim  ad 
octavum  decimum  seculum  pervenerimus,  quo  doctis  academiae chi- 
rurgicae dissertationibus^  tot  obscurae  quaestiones  illustratae  sunt,  ali- 
quid novi  in  hac  nostra  sperandum  videbatur  ; at  nihil  omnino,  plu- 
rima volumina  versanti  , occurrit  , licet  quaedam  de  luxatione 
femoris  et  costarum  invenerim  ; item  nihil  in  Cl.  Platner  ( i ) et 
Dionis  (2). 

At  reperiuntur  in  scriptis  de  La  Motte  (2)  sex  observationes  de 
luxatione , qua  humerus  in  alam  descendit. 

Ille  utebatur  auxilio  januae,  quae  machina  ab  Ambrosio  Pareo,  illis 
omnibus  quas  Hippocrates  , Celsus  praecipueque  Galenus  tradiderunt, 
addita  est.  Malum  admodum  est  neque  exemplo  proponendum  quod 
ille  observatione  3g5  refert , scilicet  se  propter  dolorem  , qua  cru- 
ciabatur aeger  , reductionem , tantum  post  elapsum  mensem,  fecisse. 


(1)  Jo.-Zach.  Platneri  Inslit.  chirurg.  ; Loipsick  , 1785. 

(2)  Cours  d’op^ration  de  chirurgie , par  Dionis  ; huiticme  ^dit. , par  George 
de  ia  Faye;  Paris,  1777. 

(1)  Trait^  complet  de  chirurgie,  troisifeme  editioii  ; par  Sahatier  ; 17*7» 
I.  l\'i  , p.  6 1 5. 

Ind6  tainen  colligendum  est  luxationem  , vel  jam  veterem  posse 
reduci. 

J.  L.  Petit  (i)  nulla  observatione  citata,  luxationem  humeri 
anteriorem  posterioremque  admisit.  Praeterea  duas  quoque  in  infe- 
riore parte  fieri  contendit , propter  contractionem  musculi  brachii 
extensoris,  qui,  cum  humeri  caput  in  se  non  recipiat,  illud  in 
anterius  vel  posterius  latus  projicit  {2).  Disseruit  etiam  de  luxatione 
in  parte  scapulae  superiori  ; sed  agnovit  eam  sine  fractis  clavicula 
acromioque  non  fieri. 

Difficile  est , ait  J.  L.  Petit  ^ luxationem  in  anteriore  corporis  parte 
reducere  ; sed  facile  reducitur  quae  posteriori  parte  fit , facillimi 
quae  in  parte  inferiori ; denique  periculosissima  est , ciim  penitus  in 
inferiorem  partem  caput  humeri  penetrat  (3). 

In  therapeia  commemoravit  veterum  curandi  methodum , atque 
scalae  usum  damnavit , utpote  periculosum,  propter  arteriarum  rup- 
turam humerique  fracturas,  quae  saep^;  saepius  accidunt.  Denique  in 
machina dicta,  magnam  vim  agnovit;  sed  in  hac,  ut  in  caeteris 
omnibus,  plurima  reprehendit ; nempe  haec  caput  humeri  in  glenoi- 
dalem cavitatem  impellit,  antequam  satis  facta  sit  extensio.  Quae  ob- 
servatio magni  momenti  erat  in  decimo  et  septimo  saeculo.  Caeteriim 
jussit  Scapulam,  claviculam,  corpusque  aegri,  firmo  vinculo,  in 
loco  immobili  alligari,  ut  contra-extensio  fiat ; deinde  carpum  tantum 
alhpri,  et  illi  vinculo  machinam  mouffle  dictam  aptari,  cumque  mus- 
culi satis  extensi  fuerint , chirurgicum  caput  humeri  in  situm  natu- 
ralem reponere  (4). 

Si  hoc  tantum  dixisset  J.  L.  Petit ^ omnia  quae  ad  humeri  reduc- 
tionem plan^  necessaria  sunt,  indicavisse  videretur ; at  vero  plurima 


(.)  Trail^  des  inaladies  des  os  , par  J.  L.  Petit;  1741,  , t.  1 , n. 

(2)  Ihid.  , lib.  laud. , iGi. 

(3)  Ihid.  , lib.  laud.  , 170. 

(4)  lhid-1  192. 

de  inventione  cujusdam  machinae  (i)  disseruit , quae  omnia  contur- 
bavit nulloque  usu  fuit.  Nam  nihilominus  Desault , secunda  Hippo- 
cratis methodo , luxationes  humeri  reduxit  (2),  quamvis  comme- 
moraverit investigationes  a Duponi  et  Fabre  accurate  factas.  At- 
tamen , quamvis  Desault  in  hoc  erravisset , extensio  contraque- 
extensio  , quarum  usum  J.  L.  Petit  reperit,  sed  fer^  omnino  neglexit, 
tunc  tantum  adhibitae  sunt , postquam  instrumentum  moufjle  dictum 
amotum  fuit. 

Haec  est  ratio  cur , tum  in  scriptis  academiae  chirurgicae , tum  in 
auctoribus  recentioribus , ut  Pouteau , Pott , CaUisen , etc. , nulla  men- 
tio de  hac  luxatione  existat. 

§ XXXIX. 

Ergo  ex  omnibus  istis  comparatis  sententiis  , colligendum  est  : 

1°.  Tria  humeri  luxationem  genera  existere;  duo  in  ala;  tertiam 
in  parte  cavitatis  glenoidalis  anteriori. 

2°.  M.  A.  Severmiis  (3)  non  dubitavisse  quin  luxationes  humeri  in 
parte  anteriori  fleri  possint,  sed  jam  A.  Par  eum  antea  dixisse  : « Jamais 
« en  Tanterieure  partie  de  la  jointure,  tantpour  le  grand  et  fort  mus- 
« cie  deltoide  quelle  a pardessus,  que  la  creste  du  palleron  et  de 
« racromium  quelle  a tirant  vers  le  coi,  et  1’apophyse  ancyroide 
« qu’elle  a tirant  en  dedans  (4)-  » 

3®.  Multos  esse  auctores  qui  luxationem  humeri  in  parte  superiore 
articulationis  glenoidalis  commemoraverunt,  addentes,  eam sin^ frac- 
tura acromii  fieri  non  posse  ; sed  neminem , ullum  istius  luxationis 
exemplum  praebuisse. 

4°.  Duos  modos  luxationes  humeri  reducendi , ut  et  duo  tempora 


(j)  Lib.  laud.  , t.  1 , p.  198. 

(2)  Lib.  laud.,  t.  i , p.  56 1 -366. 

(3)  M.A.  Severini  Synopseos chirurgiae , lib.  sex;  Ainstelodami , i664jin-i8, 

p.  12.5.  ^ 

(4)  Lib.  laud.  , p.  36o. 

esse  ; scilicet  in  priore  luxationem  reduci  post  paucas  horas,  nnd^  facili 
credat  chirurgicus  , caput  humeri  in  cavitate  capsulae  residere;  in 
posteriori , luxationem  a peritis  chirurgicis , tantum  post  plurimos 
menses  reduci;  cujus  curationis  Desault  exempla  quaedam  retulit. 
Caeterum  tunc  veteres,  machina  ambe  dicta  usos  fuisse,  ut  apparet  ex 
his  Parei  verbis  : « Maistre  Henri  Aruetj,  chirurgien,  demeurantu  Or- 
« leans , homine  de  bien , et  grandement  experiinente  en  la  chirurgie , 
* m’a  aflirme  que  iamais  navait  fait  faute  a reduire  cette  luxation 
« par  cette  maniere , si  par  successiori  des  temps  ( comme  dit  H ippo- 
« crate)  la  chair  n’estait  accrue  en  la  canite  de  la  jointure ^ (t  aussi  la 
« teste  de  l’os  n auait  fait  un  Heu  battu  auquel  elle  fust  descendue  ^ car 
« alors  Hos  ne  pourrait  etre  remis  , ni  demeurer  en  son  Heu , mais 
« retomberait  en  Heu  battu  cl  jd  calleux , qui  lient  Heu  d’une  join- 

ture  (i).  » 

5".  unc  vero  , anatomiae  pathologicae  auxilio  requirendiim 
esse,  i.°  utrum  in  his  casibus  capsula  inter  cavitatem  glenoidalem 
et  humeri  caput  implicata  consistat ; quam  in  crassitudinem  acci- 
dentalis capsula  creverit  et  an  possit  disrumpi ; 3”.  an  obliteretur 
glenoidalis  cavitas.  His  demiim  perspectis  facile  statuendum  esse  , 
utrum  melius  sit  humeri  caput , capsula  sua  destitutum  , in  glenoi- 
dalem cavitatem  reducere  , an  illud  in  hac  articulatione,  quae  praeter 
naturam  facta  est,  relinquere. 

6°.  Denique  machinam  ambe  dictam  , si  modo  cum  extensione  et 
contra-extensione  concurrat , magnam  vim  habere ; at  maxima  cura 
adhibendam  esse  , ne  accidant  quae  supra  memoravimus. 


(i)  A.  Par6,  lib.  laud.,  p.  364- 

